โบรกเชียร์ซื้อ PJW เป้า 6 บ. ชี้ปี 65 สดใส! “บรรจุภัณฑ์พลาสติก” ฟื้นตัว    
โบรกเชียร์ซื้อ PJW เป้า 6 บ. ชี้แนวโน้มปี 65 สดใส รับอานิสงส์ธุรกิจบรรจุภัณฑ์พลาสติกฟื้นตัว รวมถึงจะเห็นพัฒนาการที่ชัดเจนขึ้นในการ Diversify ไปยังพลาสติกทางการแพทย์
โบรกเชียร์ซื้อ PJW เป้า 6 บ. ชี้แนวโน้มปี 65 สดใส รับอานิสงส์ธุรกิจบรรจุภัณฑ์พลาสติกฟื้นตัว รวมถึงจะเห็นพัฒนาการที่ชัดเจนขึ้นในการ Diversify ไปยังพลาสติกทางการแพทย์
29 มี.ค. 2565

ผู้สื่อข่าวรายงานว่า จากบทวิเคราะห์ของ บริษัทหลักทรัพย์ ฟินันเซีย ไซรัส จำกัด (มหาชน) ระบุ (29 มี.ค. 2565) ว่า ยกให้บริษัท ปัญจวัฒนาพลาสติก จำกัด (มหาชน) หรือ PJW เป็นหุ้นเด่นประจำวันนี้ แนะนำ “ซื้อ” ราคาเป้าหมาย 6 บาท
โดยคาดแนวโน้มการเติบโตปี 2565 ยังสดใสทั้งธุรกิจบรรจุภัณฑ์พลาสติกที่ฟื้นตัว รวมถึงจะเห็นพัฒนาการที่ชัดเจนขึ้นในการ Diversify ไปยังพลาสติกทางการแพทย์ซึ่งแนวโน้มเติบโตดีระยะยาวและมี Margin สูง
ขณะเดียวกันคาดว่า PJW มีศักยภาพและเตรียมรุกตลาดชิ้นส่วนพลาสติกสำหรับ EVs ในเร็วๆนี้ เป็นบวกต่อการเติบโตและชดเชยการชะลอตัวของบรรจุภัณฑ์น้ำมันหล่อลื่นได้ในระยะยาว โดยคาดกำไรปี 2565-2568 เฉลี่ยเพิ่มขึ้น 15% CAGR
ส่วนสัญญาณเทคนิคแนวรับแรก 5 บาท ถัดไป 4.88-4.82 บาท ขณะที่แนวต้านแรก 5.20-5.25 บาท หากผ่านไปได้ลุ้นทดสอบแนวต้านถัดไป 5.50 บาท